РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

07 број 06-2/77-14

21. мај 2014. године

Б е о г р а д

**З А П И С Н И К**

**ШЕСТЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 21. МАЈА 2014. ГОДИНЕ**

Седница је почела у 11,30 часова.

Седници је председавао Петар Петровић, председник Одбора.

Седници су присуствовали чланови Одбора: Жарко Мићин, Драган Николић, Биљана Пантић Пиља, Александар Мартиновић, Светислав Вукмирица, Тања Томашевић Дамњановић, Владимир Ђукановић, Балша Божовић, Дубравка Филиповски и Ласло Варга.

Седници је присуствовала Весна Бесаровић (заменик Мехе Омеровића).

Седници нису присуствовали чланови Одбора: Љиљана Малушић, Живан Ђуришић, Милетић Михајловић, Сузана Спасојевић, Балша Божовић и Јован Марковић Александар Мартиновић, Сузана Спасојевић и Ласло Варга, нити њихови заменици.

Седници су присуствовали Мирољуб Томић, Мирјана Ивић, Соња Видановић, Бранка Банчевић и Александар Стоиљковски, чланови Високог савета судства.

На предлог председника Одбора, Одбор је једногласно усвојио следећи:

**Д н е в н и р е д:**

1. Разматрање Предлога одлуке о избору председника Апелационог суда у Новом Саду, који је поднео Високи савет судства (број 119-1642/14 од 20. маја 2014. године);

2. Разматрање Предлога одлуке о избору председника виших судова, који је поднео Високи савет судства (број 119-1640/14 од 20. маја 2014. године);

3. Разматрање Предлога одлуке о избору председника привредних судова, који је поднео Високи савет судства (број 119-1638/14 од 20. маја 2014. године);

4. Разматрање Предлога одлуке о избору председника основних судова, који је поднео Високи савет судства (број 119-1637/14 од 20. маја 2014. године);

5. Разматрање Предлога одлуке о избору председника прекршајних судова, који је поднео Високи савет судства (број 119-1635/14 од 20. маја 2014. године);

6. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-1643/14 од 20. маја 2014. године);

7. Разматрање Предлога одлуке о избору судије који се први пут бира на судијску функцију, који је поднео Високи савет судства (број 119-1644/14 од 20. маја 2014. године);

8. Разматрање Предлога одлуке о избору судија који се први пут бира на судијску функцију, коју је поднео Високи савет судства (број 119-4737/13 од 20. маја 2014. године);

9. Разно

**Прва тачка дневног рада: Разматрање Предлога одлуке о избору председника Апелационог суда у Новом Саду, који је поднео Високи савет судства;**

Мирољуб Томић је обавестио присутне да је Високи савет судства расписао конкурс за избор председника судова и формирао комисију за проверу пријава кандидата, која је са пријављеним кандидатима обавила разговор и оценила да ли испуњавају критеријуме за избор на функцију председника суда. Приликом оцене кандидата Високи савет судства је посебно имао у виду мишљење колегијума суда, резултате рада и др, у складу са чланом 12. Одлуке о критеријумима за избор председника судова.

Мирјана Ивић је објаснила да је комисија, поред стручности и достојности, посебно ценила и управљачке способности пријављених кандидата. Укупно је обављено 377 разговора, од јануара до априла 2014. године, након чега је Високи савет судства утврдио предлог кандидата за председнике судова.

На основу чл. 51. и 201. Пословника Народне скупштине, Одбор је поднео следећи

И З В Е Ш Т А Ј

Одбор за правосуђе, државну управу и локалну самоуправу је констатовао да је Високи савет судства поднео Предлог одлуке о избору председника Апелационог суда у Новом саду, као овлашћени предлагач, у складу са чланом 71. став 1. Закона о судијама.

Одбор је одлучио да предложи Народној скупштини да прихвати Предлог одлуке о избору председника Апелационог суда у Новом саду.

За известиоца Одбора на седници Народне скупштине одређен је Петар Петровић, председник Одбора

**Друга тачка дневног реда: Разматрање Предлога одлуке о избору председника виших судова, који је поднео Високи савет судства;**

Владимир Ђукановић затражио је информацију о поступању Високог савета судства са анонимним пријавама у току поступка избора за председнике судова, наводећи конкретан пример Вишег суда у Ваљеву.

Представници Високог савета судства објаснили су да се свака притужба која је потписана проверава, а да се о анонимним пријавама Високи савет судства информише.

На основу чл. 51. и 201. Пословника Народне скупштине, Одбор је поднео следећи

И З В Е Ш Т А Ј

Одбор за правосуђе, државну управу и локалну самоуправу је констатовао да је Високи савет судства поднео Предлог одлуке о избору председника виших судова као овлашћени предлагач, у складу са чланом 71. став 1. Закона о судијама.

Одбор је одлучио да предложи Народној скупштини да прихвати Предлог одлуке о избору председника виших судова.

За известиоца Одбора на седници Народне скупштине одређен је Петар Петровић, председник Одбора.

**Трећа тачка дневног реда: Разматрање Предлога одлуке о избору председника привредних судова, који је поднео Високи савет судства;**

Поводом ове тачке дневног реда није било дискусије.

На основу чл. 51. и 201. Пословника Народне скупштине, Одбор је поднео следећи

И З В Е Ш Т А Ј

Одбор за правосуђе, државну управу и локалну самоуправу је констатовао да је Високи савет судства поднео Предлог одлуке о избору председника привредних судова као овлашћени предлагач, у складу са чланом 71. став 1. Закона о судијама.

Одбор је одлучио да предложи Народној скупштини да прихвати Предлог одлуке о избору председника привредних судова.

За известиоца Одбора на седници Народне скупштине одређен је Петар Петровић, председник Одбора.

**Четврта тачка дневног реда:** **Разматрање Предлога одлуке о избору председника основних судова, који је поднео Високи савет судства;**

Ласло Варга затражио је информацију о разлозима за непредлагање десеторо председника судова Основних судова, међу којима је и председник Основног суда у Зрењанину.

Мирјана Ивић је дала податак да за осам судова Високи савет судства није дао предлог, јер ниједан од кандидата није испунио критеријуме предвиђене за избор, а да за председнике три основна суда није било предложених кандидата.

На основу чл. 51. и 201. Пословника Народне скупштине, Одбор је поднео следећи

И З В Е Ш Т А Ј

Одбор за правосуђе, државну управу и локалну самоуправу је констатовао да је Предлог одлуке о избору председника основних судова Високи савет судства поднео као овлашћени предлагач, у складу са чланом 71. Закона о судијама.

Одбор је одлучио да предложи Народној скупштини да прихвати Предлог одлуке о избору председника основних судова.

За известиоца Одбора на седници Народне скупштине одређен је Петар Петровић, председник Одбора

**Пета тачка дневног реда:** **Разматрање Предлога одлуке о избору председника прекршајних судова, који је поднео Високи савет судства;**

Поводом ове тачке дневног реда није било дискусије.

. На основу чл. 51. и 201. Пословника Народне скупштине, Одбор је поднео следећи

И З В Е Ш Т А Ј

Одбор за правосуђе, државну управу и локалну самоуправу је констатовао да је Предлог одлуке о избору председника прекршајних судова Високи савет судства поднео као овлашћени предлагач, у складу са чланом 71. Закона о судијама.

Одбор је одлучио да предложи Народној скупштини да прихвати Предлог одлуке о избору председника прекршајних судова.

За известиоца Одбора на седници Народне скупштине одређен је Петар Петровић, председник Одбора.

**Шеста тачка дневног реда:** **Разматрање Предлога одлуке о избору судија који се први пут бирају на судијску функцију, који је поднео Високи савет судства;**

Петар Петровић је прочитао члан 201. Став 3. Пословника Народне скупштине и дао појашњења у вези могућности да се на седници одбора или пленарној седници оспори избор неког од предложених кандидата за председнике судова односно судије.

На основу чл. 51. и 201. Пословника Народне скупштине, Одбор је поднео следећи

И З В Е Ш Т А Ј

Одбор за правосуђе, државну управу и локалну самоуправу је констатовао да је Предлог одлуке о избору судија који се први пут бирају на судијску функцију Високи савет судства поднео као овлашћени предлагач, у складу са чланом 50. став 4. Закона о судијама.

Одбор је одлучио да предложи Народној скупштини да прихвати Предлог одлуке о избору судија који се први пут бирају на судијску функцију.

За известиоца Одбора на седници Народне скупштине одређен је Петар Петровић, председник Одбора.

**Седма тачка дневног реда:** **Разматрање Предлога одлуке о избору судије који се први пут бира на судијску функцију, који је поднео Високи савет судства;**

Поводом ове тачке дневног реда није било дискусије.

На основу чл. 51. и 201. Пословника Народне скупштине, Одбор је поднео следећи

И З В Е Ш Т А Ј

Одбор за правосуђе, државну управу и локалну самоуправу је констатовао да је Предлог одлуке о избору судијe који се први пут бира на судијску функцију Високи савет судства поднео као овлашћени предлагач, у складу са чланом 50. став 4. Закона о судијама.

Одбор је одлучио да предложи Народној скупштини да прихвати Предлог одлуке о избору судијe који се први пут бира на судијску функцију.

За известиоца Одбора на седници Народне скупштине одређен је Петар Петровић, председник Одбора.

**Осма тачка дневног реда: Разматрање Предлога одлуке о избору судија који се први пут бира на судијску функцију, коју је поднео Високи савет судства;**

Поводом ове тачке дневног реда није било дискусије.

На основу чл. 51. и 201. Пословника Народне скупштине, Одбор је поднео следећи

И З В Е Ш Т А Ј

Одбор за правосуђе, државну управу и локалну самоуправу је констатовао да је Предлог одлуке о избору судијe који се први пут бира на судијску функцију Високи савет судства поднео као овлашћени предлагач, у складу са чланом 50. став 4. Закона о судијама.

Одбор је одлучио да предложи Народној скупштини да прихвати Предлог одлуке о избору судијe који се први пут бира на судијску функцију.

За известиоца Одбора на седници Народне скупштине одређен је Петар Петровић, председник Одбора.

**Девета тачка дневног реда: Р а з н о**

У оквиру ове тачке дневног реда није било питања ни предлога.

Седница је завршена у 12,00 часова.

Седница је тонски снимана.

СЕКРЕТАР ПРЕДСЕДНИК

Љиљана Милетић Живковић Петар Петровић